כמה דגמי אייפון חדשים תשיק אפל במהלך הסתיו הקרוב?
שלושה
על פי מספר דיווחים אפל צפויה לחשוף השנה שלושה מכשירי אייפון חדשים במהלך הסתיו הקרוב. ההמשך הטבעי של סדרת המוצרים תהיה האייפון 7S והאייפון 7S פלוס, אלא שהשנה ולרגל חגיגות העשור לאייפון – תחשוף אפל גם דגם פרימיום ייחודי העונה, לפחות בשלב זה, לשם הקוד ׳אייפון 8׳. בניגוד ליתר הדגמים האייפון 8 צפוי לכלול עיצוב חדש לחלוטין ומחיר גבוה יחסית שיעמוד על קרוב ל-1,000 דולר. בעוד ששלושת דגמי האייפון החדשים שיושקו השנה יהיו עמידים בפני מים ואבק ויגיעו עם טעינה אלחוטית, הרי שהאייפון 8 יגיע גם עם מסך מעוגל מסוג OLED ולא יגיע יותר עם כפתור הבית הותיק כשהחיישן הביומטרי יוטמע באמצעות טכנולוגיה חדשה בתוך המסך.
אפל תשיק שלושה דגמי אייפון חדשים במהלך הסתיו הקרוב.